text: Concert "Mayte Martín: alCANTARaMANUEL", dins de "Música Mercè" | La Mercè 2018
  Una de les cantaores que millor representen l'elegància i l'estil depurat del flamenc nascut a Catalunya va acceptar, l'any 2008, el repte de posar música als versos del poeta malagueny Manuel Alcántara. En va enregistrar els resultats entre el 2008 i el 2009 i va crear un espectacle de vegades poc entès ("això no és flamenc", deia algú) i que potser no va ser un gran èxit de vendes, però que constitueix una creació de culte, tan plena de llum com de malenconia. És una petita i bellíssima joia, massa poc coneguda, que, tal com es mereixia, torna ara a l'escenari.